યુટિલિટી ડેસ્કઃ સત્તા સંભાળ્યા બાદ મોદી સરકાર સામે દેશમાં રિયલ એસ્ટેટ સેક્ટરમાં મંદી દૂર કરવા અને 30 લાખથી વધારે હોમ બાયર્સને તેમનું ઘર અપાવવાનો મોટો પડકાર હતો. સરકારે ચાર વર્ષ દરમિયાન આ પડકારને પહોંચી વળવા માટે અનેક મોટા અને મહત્વના પગલાં ભર્યા છે. જોકે હજુ સુધી તેનો સીધો ફાયદો ન તો રિયર એસ્ટેટ માર્કેટને મળ્યો છે અને ન તો હોમ બાયર્સને. પરંતુ સ્થિતિ સુધરવાના સંકેત મળ્યા છે. આવું જ એક મોટું પગલું 23 માર્ચ 2018ના રોજ યોજાયેલી કેબિનેટની બેઠકમાં ભરવામાં આવ્યું છે. કેબિનેટે ઇન્સોલ્વેન્સી એન્ડ બેન્કરપ્સી કોડ(IBC)માં ફેરફારને મંજૂરી આપી દીધી છે. જેમાં કોઇ રિયલ એસ્ટેટ કંપની ડૂબી જાય તો સંપત્તિની હરાજીમાં હોમ બાયર્સનો પણ ભાગ હશે. જે હોમ બાયર્સ માટે એક મોટી રાહત માનવામાં આવી રહી છે.